{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Prijedlog Pravilnika o posebnim kriterijima za ocjenjivanje učinkovitosti rada policijskih službenika"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"AUTONOMNA ŽENSKA KUĆA ZAGREB - ŽENE PROTIV NASILJA NAD ŽENAMA"," ,\nČlanak 4.","Autonomna ženska kuća Zagreb posebnu pozornost skreće na čl.4 st.1 t.4 zainteresiranost za stručno osposobljavanje, specijalizaciju, usavršavanje i policijski trening te smatra da bi bilo korisno uvrstiti i dodatnu točku 6: Postupanje u slučajevima nasilja nad ženama i drugim oblicima rodno uvjetovanog nasilja. Vrednuje se znanje, primjena i usklađenost postupanja policijskog službenika s važećim zakonima, protokolima i standardima zaštite žrtava nasilja nad ženama i drugim oblicima rodno uvjetovanog nasilja. Posebno se ocjenjuje osjetljivost u pristupu žrtvi, sposobnost procjene rizika, donošenje zaštitnih mjera, komunikacija temeljena na traumi te suradnja s relevantnim institucijama i organizacijama.\nNaročito uspješan – dosljedno primjenjuje sve važeće protokole i zakonske okvire u zaštiti žrtava, iskazuje visoku razinu osjetljivosti i empatije u radu sa žrtvama, samostalno procjenjuje rizik i poduzima primjerene mjere zaštite, surađuje s drugim dionicima (CZSS, pravosuđe, OCD) i aktivno sudjeluje u multisektorskom odgovoru.\nUspješan – uglavnom pravilno i pravodobno postupa u skladu sa standardima zaštite žrtava, primjenjuje osnovne mjere zaštite i komunikaciju primjerenu kontekstu, a suradnja s drugim institucijama je korektna i učinkovita.\nZadovoljava – poznaje osnovne obveze u vezi s postupanjem u slučajevima nasilja, ali pokazuje nedostatke u dosljednosti, komunikaciji sa žrtvom ili u suradnji s dionicima, uz povremene propuste koji se mogu ispraviti dodatnim usmjeravanjem.\nNe zadovoljava – ne prepoznaje elemente rodno uvjetovanog nasilja, ne osigurava odgovarajuću zaštitu žrtvi, iskazuje neprimjerenu komunikaciju, pokazuje nerazumijevanje dinamike nasilja i/ili zanemaruje zakonske obveze, čime doprinosi sekundarnoj viktimizaciji žrtve.","Primljeno na znanje","Postupanje policijskih službenika u slučajevima nasilja nad ženama i drugim oblicima rodno uvjetovanog nasilja, kao i drugim specifičnim područjima rada, vrednuje se kroz opće kriterije propisane Uredbom o ocjenjivanju državnih službenika: \n1. djelotvornost u obavljanju poslova\n2. točnost, preciznost i pouzdanost u obavljanju poslova\n3. pridržavanje rokova u obavljanju poslova\n4. sposobnost rješavanja problema\nPosebni kriteriji za vrednovanje rada policijskih službenika odnose se na sva radna mjesta policijskih službenika, zbog čega nije moguće propisivati specifične kriterije za pojedina područja rada koji nisu u djelokrugu svih policijskih službenika."]
[2,"ZORAN SAMBOL"," ,\nČlanak 4.","Točki (1). dodati novu točku 6.\n(1) Uz kriterije za vrednovanje učinkovitosti rada državnih službenika iz članka 12. Uredbe, za vrednovanje učinkovitosti rada policijskih službenika utvrđuju se i posebni kriteriji:\n6. mišljenja korisnika (građana i institucija) s kojima je policijski službenik bio u kontaktu.","Primljeno na znanje","Pohvale, pritužbe, predstavke, i svi drugi podnesci građana i institucija na rad policijskih službenika s kojima su bili u kontaktu uzimaju se u obzir prilikom vrednovanja rada policijskih službenika po postojećim općim i posebnim kriterijima. \nOsim toga, predloženi kriterij nije moguće vrednovati, budući da policijski službenici svakodnevno dolaze u kontakt s iznimno velikim brojem građana čija mišljenja nije moguće prikupiti."]